આ અંગે પ્રાપ્ત વિગતો અનુસાર જુનાગઢ વન વિભાગની ડુંગર દક્ષિણ રેન્જના રામનાથ રાઉન્ડ હેઠળના પ્રભાતપુર ગામે રહેતા બાવનજીભાઇ ભીખુભાઈ ઝાપડીયાના રહેણાંક મકાનમાં ગત રાત્રિના પ્રથમ માળે એક દીપડો ઘુસી ગયો હતો જેની જાણ થતાં મકાન માલિકે વન વિભાગને જાણ કરતા રામનાથ રાઉન્ડ ઇન્ચાજર્, બીટ ગાર્ડ અને ટ્રેકર તાત્કાલિક ઘટના સ્થળે દોડી ગયા હતા બાદમાં લોકોની સલામતીને ધ્યાને લઇને વેટરનીટી ડોક્ટર દ્વારા દીપડાને ટ્રેનકવીલાઈઝ કરવાનો નિર્ણય લેવાયો હતો અને બે કલાકની જહેમત બાદ દીપડાનું સફળતાપૂર્વક સલામત રીતે રેસ્ક્યુ કરી તેને પાંજરામાં કેદ કરવામાં આવ્યો હતો, ત્યારે ગામ લોકોએ હાશકારો અને વન વિભાગે નિરાતનો શ્વાસ લીધો હતો.